Απονομή Επικουρικής Σύνταξης Γήρατος Δημοσίου Τομέα & Υπαλλήλων ΝΠΔΔ
Αίτηση για Απονομή Επικουρικής Σύνταξης Γήρατος Δημοσίου Τομέα & Υπαλλήλων ΝΠΔΔ
Απονομή επικουρικής σύνταξης λόγω γήρατος (Δημοσίου Τομέα και Υπαλλήλων ΝΠΔΔ)
ΠΕΡ. 1: Μόνιμοι Υπάλληλοι ΝΠΔΔ με κύριο ασφαλιστικό φορέα π. ΙΚΑ: Ο αιτών τυπώνει, συμπληρώνει την αίτηση και την υποβάλει στο φυσικό πρωτόκολλο της Υπηρεσίας μαζί με τα απαιτούμενα δικαιολογητικά. ΠΕΡ. 2: Μόνιμοι Υπάλληλοι Δημοσίου και ΝΠΔΔ με κύριο ασφαλιστικό φορέα π. ΓΛΚ: Το έντυπο της αίτησης υποβάλλεται από τον/την υπάλληλο/λειτουργό, μετά την λύση της υπαλληλικής του σχέσης, στην Υπηρεσία του. Στην εν λόγω αίτηση ο υπάλληλος δηλώνει και αν επιθυμεί την προσμέτρηση πλασματικού χρόνου και του χρόνου διαδοχικής ασφάλισης συμπληρώνοντας τα σχετικά πεδία. Η αίτηση και τα απαιτούμενα δικαιολογητικά συγκεντρώνονται και κατατίθενται στην αρμόδια Διεύθυνση Απονομής Συντάξεων και Εφάπαξ Δημοσίου Τομέα από την Υπηρεσία στην οποία υπηρετούσε ο/η υπάλληλος.
Κατάθεση από τον αιτούντα (δια ζώσης ή ταχυδρομικά)
Ο ασφαλισμένος, παλαιός ή νέος, πρέπει να έχει συμπληρώσει τον απαιτούμενο χρόνο ασφάλισης, όπως αυτός προβλέπεται από την ισχύουσα νομοθεσία του απονέμοντα Φορέα Κύριας Σύνταξης.
Ο ασφαλισμένος πρέπει να έχει συμπληρώσει το απαιτούμενο όριο ηλικίας που ορίζουν οι διατάξεις με τις οποίες θεμελιώνει συνταξιοδοτικό δικαίωμα.
Για τους ασφαλισμένους που συνταξιοδοτούνται με ειδικές διατάξεις και εμπίπτουν στις διατάξεις του άρθρου 1 παραγ. α του Π.Δ. 169/07, του Ν.612/77και τους νόμους που παραπέμπουν σε αυτόν, θα πρέπει να πληρούνται πρόσθετες προϋποθέσεις που αφορούν στο είδος της πάθησης και στο ποσοστό αναπηρίας.
Για όσους συνταξιοδοτούνται ως γονείς ή σύζυγοι ατόμων με ανικανότητα, θα πρέπει να πληρούνται επιπλέον των ηλικιακών και ασφαλιστικών προϋποθέσεων, όπως το ποσοστό της αναπηρίας του συγγενικού μέλους καθώς σε εισοδηματικά και κοινωνικά κριτήρια
Να έχει εκδοθεί απόφαση απονομής σύνταξης κύριου φορέα ασφάλισης.
Η διαδικασία αφορά στην απονομή επικουρικής σύνταξης σε τακτικούς δημοσίους υπαλλήλους/ λειτουργούς του Δημοσίου και των Ν.Π.Δ.Δ.. (Υπαλλήλους Υπουργείων, Δικαστικούς, Καθηγητές & υπάλληλους ΑΕΙ-ΤΕΙ, Εκπαιδευτικούς, Υπαλλήλους ΟΤΑ, Υπαλλήλους/Νοσηλευτικό Προσωπικό & Ιατρούς ΕΣΥ, Υπαλλήλους ΙΚΑ).
Απόφαση απονομής σύνταξης κύριου φορέα ασφάλισης.
Δελτίο Ατομικής Υπηρεσιακής Κατάστασης υπαλλήλου. (Δ.Α.Υ.Κ.)
Φωτοαντίγραφο του τελευταίου εκκαθαριστικού σημειώματος της Εφορίας.
Φωτοαντίγραφο αποδεικτικού τραπεζικού λογαριασμού στον οποίο ο/η αιτών/ούσα είναι πρώτος δικαιούχος και αναγράφεται ο αριθμός ΙΒΑΝ.
Υπεύθυνη Δήλωση, η οποία αποτελεί συγκεκριμένο έντυπο και είναι αναπόσπαστο τμήμα του ΔΑΥΚ. Συμπληρώνεται από τον/την υπάλληλο/λειτουργό, διαγράφεται ότι δεν ισχύει και υπογράφεται από αυτόν/αυτήν. Συγκεκριμένα δηλώνεται αν ο χρόνος του/της χρησίμευσε για να πάρει ή όχι σύνταξη από άλλο φορέα , αν για τον ίδιο χρόνο πήρε ή όχι αποζημίωση, αν εργάζεται ή κατέχει οποιαδήποτε θέση ή όχι στο Δημόσιο ή στον ευρύτερο δημόσιο τομέα, αν λαμβάνει άλλη σύνταξη και από πού (αναφέρεται ο φορέας ,αν η εργασία για την οποία συνταξιοδοτήθηκε διανύθηκε στο Δημόσιο ή στον ευρύτερο δημόσιο τομέα, επισυνάπτεται αντίγραφο της συνταξιοδοτικής πράξης), κ.α.
Αποφάσεις/βεβαιώσεις για τυχόν χρόνο ασφάλισης σε άλλους φορείς επικουρικής ασφάλισης.
Η διαδικασία αφορά την έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Βεβαίωση Σχολής από την οποία να προκύπτουν τα απαιτούμενα έτη φοίτησης για τη λήψη του πτυχίου αλλά και το ακριβές χρονικό διάστημα φοίτησης (ημερομηνία έναρξης και ολοκλήρωσης σπουδών).
Πιστοποιητικό Στρατολογικής κατάστασης (τύπου Α΄).
Υπεύθυνη Δήλωση στην οποία ο/η υπάλληλος/λειτουργός θα δηλώνει ότι δεν χρησιμοποίησε ούτε θα χρησιμοποιήσει τον ίδιο χρόνο για να πάρει σύνταξη από άλλο φορέα επικουρικής ασφάλισης, καθώς και αν επιθυμεί την εφάπαξ καταβολή του ποσού της εισφοράς ή την καταβολή του σε δόσεις.
Απόφαση Κέντρου Πιστοποίησης Αναπηρίας (Κ.Ε.Π.Α.)
Οι υπάλληλοι των ΝΠΔΔ με κύριο συνταξιοδοτικό φορέα το π. ΙΚΑ υποβάλλουν οι ίδιοι την Απόφαση σύνταξης κύριου φορέα ασφάλισης στην αρμόδια Διεύθυνση Απονομής Συντάξεων και Εφάπαξ Δημοσίου Τομέα.
Το Δελτίο Ατομικής Υπηρεσιακής Κατάστασης (ΔΑΥΚ) συμπληρώνεται από τον εκκαθαριστή της Υπηρεσίας από την οποία αποχωρεί ο υπάλληλος/λειτουργός.
Εναλλακτικά του Δελτίου Ατομικής Υπηρεσιακής Κατάστασης (Δ.Α.Υ.Κ.) στην περίπτωση μονίμου υπαλλήλου ΝΠΔΔ με κύριο φορέα ασφάλισης το π. ΙΚΑ, κατατίθεται από τον ίδιο πλήρες Πιστοποιητικό Υπηρεσιακών Μεταβολών στην αρμόδια Διεύθυνση Απονομής Συντάξεων και Εφάπαξ Δημοσίου Τομέα.
Μόνο για τις περιπτώσεις υπαλλήλων ΝΠΔΔ με κύριο φορέα ασφάλισης το π. ΙΚΑ όπου η Υπηρεσία δεν αποστέλλει Δ.Α.Υ.Κ.
Σε περιπτώσεις που ο/η υπάλληλος/λειτουργός είχε προηγούμενο χρόνο ασφάλισης σε άλλο Φορέα Επικουρικής Ασφάλισης και επιθυμεί την προσμέτρηση του σύμφωνα με τις διατάξεις της διαδοχικής ασφάλισης.
Σε περιπτώσεις που ο/η υπάλληλος/λειτουργός επιθυμεί και έχει αιτηθεί την αναγνώριση πλασματικού χρόνου τέκνων και σε περιπτώσεις υπαλλήλων ΝΠΔΔ με κύριο φορέα ασφάλισης το π. ΙΚΑ που θεμελιώνουν συνταξιοδοτικό δικαίωμα ως γονείς ανήλικων/ανίκανων/τριών τέκνων.
Για τις περιπτώσεις που ο/η υπάλληλος/λειτουργός επιθυμεί και έχει αιτηθεί την αναγνώριση πλασματικού χρόνου σπουδών.
Για τις περιπτώσεις που ο υπάλληλος/λειτουργός επιθυμεί και έχει αιτηθεί την αναγνώριση χρόνου στρατιωτικής θητείας.
Μόνο για τις περιπτώσεις αναγνώρισης χρόνου.
Απαιτείται μόνο για τις περιπτώσεις υπαλλήλων ΝΠΔΔ οι οποίοι έχουν συνταξιοδοτηθεί από το π. ΙΚΑ ως γονείς ή σύζυγοι προσώπων με αναπηρία ή με τις διατάξεις του Ν. 612/1977. Με τη Γνωστοποίηση Αποτελέσματος Πιστοποίησης Αναπηρίας (Γ.Α.Π.Α.) από τα Κέντρα Πιστοποίησης Αναπηρίας (ΚΕΠΑ) καθορίζεται το ποσοστό, η μορφή και η διάρκεια πιστοποίησης της αναπηρίας.
Μόνο για τις περιπτώσεις υπαλλήλων ΝΠΔΔ με κύριο φορέα ασφάλισης το π. ΙΚΑ όπου η Υπηρεσία δεν αποστέλλει Δ.Α.Υ.Κ. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Διεύθυνση Διοικητικού/Γραφείο Προσωπικού του φορέα που υπηρετεί ο υπάλληλος
Η έναρξη της διαδικασίας πραγματοποιείται με την αίτηση του/της υπαλλήλου/λειτουργού. Η υποβολή της αίτησης προς την αρμόδια Διεύθυνση Απονομής Συντάξεων και Εφάπαξ Δημοσίου Τομέα, της Γενικής Διεύθυνσης Συντάξεων Δημοσίου Τομέα του e-ΕΦΚΑ γίνεται αποκλειστικά από την Υπηρεσία στην οποία υπηρετούσε ο/η υπάλληλος/λειτουργός και συνοδεύεται από διαβιβαστικό έγγραφο, τα απαιτούμενα δικαιολογητικά και το Δελτίο Ατομικής Υπηρεσιακής Κατάστασης (Δ.Α.Υ.Κ.), το οποίο η Υπηρεσία πρέπει να αποστέλλει και ηλεκτρονικά (e-Δ.Α.Υ.Κ.). ΠΡΟΣΟΧΗ! Η αίτηση και τα απαιτούμενα δικαιολογητικά για τους μονίμους υπαλλήλους ΝΠΔΔ με κύριο συνταξιοδοτικό φορέα το π. ΙΚΑ υποβάλλεται από τους ίδιους στην αρμόδια Διεύθυνση Απονομής Συντάξεων και Εφάπαξ Δημοσίου Τομέα. Οι υπάλληλοι με σχέση ΙΔΑΧ οι οποίοι έχουν κύριο ασφαλιστικό φορέα το π. ΙΚΑ και επικουρική ασφάλιση στο π. ΕΤΕΑΜ, θα πρέπει να υποβάλλουν ηλεκτρονικά (https://www.efka.gov.gr/el/syntaxioychoi/aitisi) την αίτησή τους στη αρμόδια Τοπική Διεύθυνση του e-ΕΦΚΑ (Διαδικασία 996489).
1, Παράγραφος Β, Υποπαράγραφος Β2, & Άρθρο 1, Παράγραφος ΙΑ, Υποπαράγραφος ΙΑ.4
Τρόπος υπολογισμού επικουρικής σύνταξης.
Αύξηση ορίων ηλικίας συνταξιοδότησης Δημοσίου & Ιδιωτικού Τομέα.
Προϋποθέσεις δικαιώματος σύνταξης τακτικών υπαλλήλων Δημοσίου.
Ηλικία συνταξιοδότησης τακτικών υπαλλήλων Δημοσίου. (Το άρθρο τροποποιήθηκε με το Ν.3865/2010, το 4002/2011, το Ν.4093/2012, το Ν.4387/2016)
Προϋποθέσεις συνταξιοδότησης ασφαλισμένων σε φορείς επικουρικής ασφάλισης.
Δικαίωμα-προϋποθέσεις συνταξιοδότησης νέων ασφαλισμένων Δημοσίου
Προϋποθέσεις συνταξιοδότησης με μειωμένη σύνταξη νέων ασφαλισμένων Δημοσίου
Προϋποθέσεις συνταξιοδότησης λόγω γήρατος ατόμων με ειδικές αναπηρίες.
Προϋποθέσεις συνταξιοδότησης ΙΚΑ ΕΤΑΜ. (Επί των διατάξεων του άρθρου έχουν επέλθει τροποποιήσεις με το Ν.3655/2008, το Ν. 3863/2010, το Ν. 40932012)
Ένσταση προς τη Διοικητική Επιτροπή Επικουρικών Συντάξεων της Γενικής Διεύθυνσης Συντάξεων Δημόσιου Τομέα, εντός εξήντα (60) ημερών από τη παραλαβή της Συνταξιοδοτικής Απόφασης.
Πρωτοκόλληση της υποβληθείσας αίτησης και των απαραίτητων δικαιολογητικών για την απονομή επικουρικής σύνταξης γήρατος.
Πραγματοποιείται έλεγχος αν από τα στοιχεία του Δ.Α.Υ.Κ. του/της υπαλλήλου/λειτουργού, ή τα προσκομισθέντα δικαιολογητικά προκύπτει η ύπαρξη προηγούμενου χρόνου ασφάλισης σε άλλο φορέα επικουρικής ασφάλισης.
Εφόσον προκύψει χρόνος ασφάλισης σε άλλο/α ταμείο/α και δεν υπάρχει έγγραφο πιστοποίησης του χρόνου αυτού, τότε αναζητείται ο χρόνος διαδοχικής ασφάλισης είτε μέσω λογισμικού είτε από τα τέως ταμεία κύριας ασφάλισης που έχουν την αρμοδιότητα της πιστοποίησης του χρόνου αυτού.
Εξετάζεται εάν πληρούνται οι προϋποθέσεις για την απονομή σύνταξης γήρατος.
Πραγματοποιείται έλεγχος για την υποβολή αίτησης αναγνώρισης χρόνου στο παρελθόν ή κατά την αίτηση συνταξιοδότησης.
Στις περιπτώσεις όπου ο/η υπάλληλος/λειτουργός έχει αιτηθεί την αναγνώριση χρόνου (τέκνων, σπουδών, στρατιωτικής θητείας κ.τ.λ.) και πληρούνται οι ισχύουσες κατά το νόμο προϋποθέσεις εκδίδεται σχετική απόφαση στην οποία αναφέρεται το είδος, το διάστημα και το ποσό της αναγνώρισης.
Εφόσον πληρούνται οι προϋποθέσεις και έχουν πραγματοποιηθεί οι τυχόν αναγνωρίσεις χρόνου ασφάλισης, εκδίδεται η συνταξιοδοτική απόφαση με την οποία κανονίζεται το ποσό και η ημερομηνία έναρξης καταβολής της επικουρικής σύνταξης. Εάν δεν πληρούνται οι προϋποθέσεις για συνταξιοδότηση εκδίδεται απορριπτική απόφαση.
Μετά την έκδοση της απόφασης απονομής επικουρικής σύνταξης πιστώνεται η σύνταξη στον τραπεζικό λογαριασμό που αναγράφεται στο Δ.Α.Υ.Κ. του/της υπαλλήλου/λειτουργού ή στο φωτοαντίγραφο του αποδεικτικού τραπεζικού λογαριασμού που έχει κατατεθεί, στην περίπτωση υπαλλήλου ΝΠΔΔ με κύριο φορέα ασφάλισης το π. ΙΚΑ
Η αναζήτηση του χρόνου ασφάλισης πραγματοποιείται εφόσον ο/η υπάλληλος/λειτουργός επιθυμεί την εφαρμογή των διατάξεων της διαδοχικής ασφάλισης και δεν έχει ζητήσει την αποποίηση του χρόνου αυτού. Ο χρόνος απάντησης της αρμόδιας Δ/νσης ή Ταμείου διαφέρει ανά ασφαλισμένο.
Σε περίπτωση που ο ασφαλισμένος δεν έχει αιτηθεί στο παρελθόν αλλά ούτε κατά την υποβολή της αίτησης του για συνταξιοδότηση αναγνώριση πλασματικού χρόνου , όμως προκύψει ότι απαιτείται για την θεμελίωση συνταξιοδοτικού δικαιώματος, ο ασφαλισμένος δύναται να υποβάλλει συμπληρωματική υπεύθυνη δήλωση όπου θα δηλώνει ότι επιθυμεί την αναγνώριση πλασματικών χρόνων.
Έλεγχος ύπαρξης χρόνου ασφάλισης σε άλλο φορέα επικουρικής ασφάλισης.
Έλεγχος συνδρομής των προϋποθέσεων κανονισμού και καταβολής σύνταξης
Έλεγχος ύπαρξης αίτησης αναγνώρισης χρόνου.
Έκδοση απόφασης απονομής επικουρικής σύνταξης ή απορριπτικής απόφασης.
Αποστολή απόφασης απονομής επικουρικής σύνταξης ή απορριπτικής απόφασης.